বাংলাদেশের ঔষধ শিল্প
ওষুধ প্রশাসন অধিদফতরের তথ্যানুযায়ী, সর্বমোট ২৬৯টি এ্যালোপ্যাথিক ওষুধ প্রস্ততকারী বেসরকারী প্রতিষ্ঠান বিভিন্ন নামে বছরে ২৪ হাজার রকমের ১২ হাজার ৫৬৫ কোটি টাকার ওষুধ ও ওষুধের কাঁচামাল উৎপাদন করে। সরকার অনুমোদিত বিদেশ থেকে প্রযুক্তি ও কাঁচামাল এনে উত্পাদন ও বাজারজাতকৃত জেনেরিক ওষুধের (অ্যালোপ্যাথিক, ইউনানি, আয়ুর্বেদিক ও হোমিওপ্যাথিক) সংখ্যা এক হাজার ২০০টি। প্রায় ২৫ হাজার নাম (ব্র্যান্ড) নাম ব্যবহার করে এসব ওষুধ প্রস্তুত করছে প্রায় ৯০০টি দেশীয় প্রতিষ্ঠান।
এয়ারটেল (বাংলাদেশ)
এয়ারটেল হচ্ছে বাংলাদেশে রবি আজিয়াটা লিমিটেডের পরিচালিত একটি স্বাধীন ব্যান্ড, যেটি রবি আজিয়াটা লিমিটেডের লাইসেন্সের অধীনে পরিচালিত। মালয়েশিয়ার আজিয়াটা গ্রুপ এবং ভারতি এন্টারপ্রাইজ অফ ইন্ডিয়া ২8 শে জানুয়ারী, ২০১২ তারিখে বাংলাদেশে তাদের নিজ নিজ অপারেশন একীভূত করার জন্য সম্মত হয়। নভেম্বর ১৬, ২০১৬ তারিখে এয়ারটেল বাংলাদেশ লিমিটেড ও রবি আজিয়াটা একত্রিত হয়। এটি একটি জিএসএম ভিত্তিক মোবাইল টেলিকম অপারেটর। এটি ৬৪টি জেলা শহরে এর নেটওয়ার্ক কভারেজ বিস্তৃত করেছে। ২০১৮ সালের আগস্ট পর্যন্ত ১৩.৪ মিলিয়ন গ্রাহক নিয়ে এটি বাংলাদেশের সবচেয়ে বড় ফোন অপারেটর কোম্পানি। মোট জনসংখ্যার ৯৯% মানুষের নিকটে এটি সেবা প্রদান করে ৪.৫জি এবং ৪জি+ নেটওর্য়াকের মাধ্যমে। এটি বাংলাদেশে +৮৮০১৬xxxxxxxx নাম্বারের মাধ্যমে সেবা প্রদান করে ।